stanford-oval/wikipedia huggingface dataset:
ไชยชนก ชิดชอบ
แหล่งข้อมูลอื่น

ไชยชนก ชิดชอบ ที่เฟซบุ๊ก
Nok Chidchob ที่อินสตาแกรม
| ด ค กพรรคภูมิใจไทย |
| --- | --- | --- |
| หัวหน้าพรรค |  พิพัฒน์ พรมวราภรณ์  ชวรัตน์ ชาญวีรกูล  อนุทิน ชาญวีรกูล  |  |
| เลขาธิการพรรค |  มงคล ศรีอ่อน  พรทิวา นาคาศัย  ศักดิ์สยาม ชิดชอบ  ไชยชนก ชิดชอบ  |  |
| โฆษกพรรค |  วันเพ็ญ ขวัญวงษ์  ศุภชัย ใจสมุทร  ศุภมาส อิศรภักดี  บุณย์ธิดา สมชัย  ณัฏฐ์ชนน ศรีก่อเกื้อ  |  |
| นโยบายพรรค |  การระบาดทั่วของโควิด-19 ในประเทศไทย  กัญชาเสรี  |  |
| ดูเพิ่ม |  กลุ่มเพื่อนเนวิน เนวิน ชิดชอบ  พรรคพลังประชาชน  พรรคมัชฌิมาธิปไตย  |  |
มือปืน (ภาพยนตร์)

| มือปืน |
| --- | --- |
กำกับ: หม่อมเจ้าชาตรีเฉลิม ยุคล
อำนวยการสร้าง: บริษัท ซี.เอส.พี. โปรดักชั่น จำกัด
นักแสดงนำ: สรพงศ์ ชาตรี รณ ฤทธิชัย
บริษัทผู้สร้าง: นิวพร้อมมิตรภาพยนตร์ 
วันฉาย: 1 กรกฎาคม พ.ศ. 2526
ประเทศ: ไทย
ภาษา: ไทย
มือปืน (อังกฤษ: Gunman) เป็นภาพยนตร์ไทยแนวอาชญากรรม ออกฉายเมื่อวันที่ 1 กรกฎาคม พ.ศ. 2526 กำกับโดยหม่อมเจ้าชาตรีเฉลิม ยุคล นำแสดงโดยสรพงศ์ ชาตรี แสดงเป็นมือปืนขาเป๋ชื่อจ่าสมหมาย
ภาพยนตร์เรื่อง มือปืน ได้รับการขึ้นทะเบียนเป็นมรดกภาพยนตร์ของชาติ ครั้งที่ 7 โดยคว้ารางวัลตุ๊กตาทองไปถึง 5 ตัวมากที่สุดในปีนั้นคือ ผู้แสดงนำชายยอดเยี่ยม, บทภาพยนตร์ยอดเยี่ยม, ตัดต่อลำดับภาพยอดเยี่ยม, บันทึกเสียงยอดเยี่ยม และ ดนตรีประกอบยอดเยี่ยม และสุพรรณหงส์ทองคำ 4 ตัว คือ ผู้แสดงนำชายยอดเยี่ยม, บทภาพยนตร์ยอดเยี่ยม, ถ่ายภาพยอดเยี่ยม และบันทึกเสียงยอดเยี่ยม นอกจากนี้ภาพยนตร์เรื่อง มือปืน ยังเป็น 1 ใน 100 ภาพยนตร์ไทยที่คนไทยควรดู
นักแสดง

สรพงศ์ ชาตรี รับบท จ่าสมหมาย ม่วงทรัพย์
รณ ฤทธิชัย รับบท สารวัตรธนู
งานสร้าง

ฉากเปิดถ่ายทำโดยหม่อมเจ้าชาตรีเฉลิม ยุคล ด้วยพระองค์เอง ซึ่งใช้กล้องมือถือถ่ายขณะขี่มอเตอร์ไซค์ ถ่ายทำเสร็จใน 3 เทค "หลังจาก 3 เทค ฉันจะไม่ทำอีก มันค่อนข้างเสี่ยง เมื่อคุณลงจากมอเตอร์ไซค์ คุณต้องเดินเข้าไปในร้านกาแฟ ยิงชายคนนั้นแล้วเดินกลับ กลับไปที่มอเตอร์ไซค์โดยที่ตาของคุณอยู่ที่ช่องมองภาพ  คุณต้องดึงโฟกัสเองทั้งหมด” พระองค์บอกกับผู้สัมภาษณ์ โธมัส ริชาร์ดสัน ในปี พ.ศ. 2536 หรือ 10 ปีหลังจากภาพยนตร์เรื่องนี้ออกฉาย
ฉากเฮลิคอปเตอร์ในฉากย้อนอดีตสงครามลับ หลายคนเข้าใจผิดคิดว่าลอกเลียนมาจากเรื่องพลาทูนของโอลิเวอร์ สโตน ซึ่งอันที่จริงแล้วภาพยนตร์เรื่องนี้ถ่ายทำและเข้าฉายในปี พ.ศ. 2529 สามปีหลังจากเรื่องมือปืนเข้าฉาย ฉากดังกล่าวโฟกัสไปที่สมหมายที่อยู่บนพื้นขณะที่เฮลิคอปเตอร์กำลังบินขึ้นสู่อากาศ
รตวรรณ ออมไธสง

| รตวรรณ ออมไธสง |
| --- | --- |
เกิด: 25 กรกฎาคม พ.ศ. 2531 (36 ปี) รตวรรณ ออมไธสง จังหวัดนครราชสีมา ประเทศไทย
อาชีพ: นักแสดง
ผลงานเด่น: ละม่อม - ทองเนื้อเก้า   บวบ - บ่วงสไบ
รตวรรณ ออมไธสง (เกิด 25 กรกฎาคม พ.ศ. 2531) ชื่อเล่น มิน เป็นนักแสดงชาวไทย เป็นที่รู้จักจากบทคนรับใช้
ประวัติ

มิน รตวรรณ ออมไธสง เกิดวันที่ 25 กรกฎาคม พ.ศ. 2531 เป็นชาวจังหวัดนครราชสีมา จบการศึกษาระดับมัธยมศึกษาจาก โรงเรียนสุรนารีวิทยา จบการศึกษาปริญญาตรีจาก คณะศิลปกรรมศาสตร์ มหาวิทยาลัยศรีนครินทรวิโรฒ เอกการแสดงและกำกับการแสดง (ร่วมรุ่นเดียวกับ ชนิดาภา พงศ์ศิลป์พิพัฒน์, ลลิตา ไพศาล) จบการศึกษาระดับปริญญาโทจาก คณะอักษรศาสตร์ จุฬาลงกรณ์มหาวิทยาลัย สาขาศิลปการละคร
ผลงาน > ละครโทรทัศน์

| ปี | เรื่อง | บทบาท |
| --- | --- | --- |
| 2552 | บ่วงร้ายพ่ายรัก | (รับเชิญ) |
| 2553 | เธอกับเขาและรักของเรา | เอื้อย |
| 2554 | คู่แค้นแสนรัก | เมี่ยง |
| 2555 | รักออกอากาศ | มะขิ่น |
| 2556 | ลูกไม้หลากสี | แป๋วแหว๋ว |
| 2556 | เรือนกาหลง | งาม |
| 2556 | ทองเนื้อเก้า | ละม่อม (รับเชิญ) |
| 2557 | เสื้อสีฝุ่น | เก็บ |
| 2557 | ก๊วนคานทองกับแก๊งพ่อปลาไหล | แต้ว |
| 2557 | นางร้ายซัมเมอร์ | เอี้ยง |
| 2557 | พราว | ต้อยติ่ง |
| 2558 | บ้านนี้ผี(ไม่)ปอบ | เมี่ยง |
| 2558 | แหวนทองเหลือง | อ้อย |
| 2558 | ตามรักคืนใจ | แป้น |
| 2558 | มรสุมสวาท | แตง (รับเชิญ) |
| 2559 | ปดิวรัดา | แจ๋ว |
| 2559 | วัยแสบสาแหรกขาด | ดอกแค |
| 2559 | แรงตะวัน | ลออ |
| 2559 | กาลครั้งหนึ่งในหัวใจ | เจน |
| 2560 | เพชรกลางไฟ | แปลก |
| 2560 | เตียงนางไม้ | เหมียว / คิตตี้ |
| 2561 | เสน่ห์นางงิ้ว | จี๊ด |
| 2561 | พ่อปลาไหล | ชูศรี |
| 2561 | ดอกหญ้าในพายุ | รุ่ง |
| 2561 | มีเพียงรัก | เผือก บัวไหล |
| 2561 | ตราบาปสีชมพู | แตง |
| 2562 | บ่วงสไบ | บวบ |
| 2562 | ลับลวงใจ | ส้มแป้น |
| 2562 | สะใภ้ TKO | มะลิ |
| 2563 | พรายสังคีต | รื่น รื่น |
| 2563 | ตราบฟ้ามีตะวัน | อึ่ง |
| 2564 | พราวมุก | ติ่ง |
| 2565 | จังหวะหัวใจนายสะอาด | เมตตา |
| 2565 | มักกะลีที่รัก | แก้วตา (แก้ว) |
| 2565 | อ้ายข่อยฮักเจ้า | เตี้ย |
| 2565 | สาปซ่อนรัก | เจื้อยแจ้ว |
| 2567 | เรือนทาส | จำปา |
| 2567 | ลออจันทร์ | หนูสี |
| 2568 | อีบัวกับไอ้ขวัญ | บุญทิ้ง |
|  | น้ำผึ้งขม | ช่วง |
ผลงาน > ละครชุด

| ปี | เรื่อง | บทบาท |
| --- | --- | --- |
| 2556 | The Sixth Sense สื่อรักสัมผัสหัวใจ ภาค 2 | มูมู่ |
| 2557 | เลิฟซิคเดอะซีรีส์ รักวุ่น วัยรุ่นแสบ | แอน |
| 2558 | เลิฟซิคเดอะซีรีส์ รักวุ่น วัยรุ่นแสบ ซีซั่น 2 | แอน |
| 2561 | Beauty Boy ผู้ชายขายสวย | เปิ้ลเปิ้ล |
| 2562 | 2Brothers แผนลวงรักฉบับพี่ชาย | บราวนี่ |
| 2562 | คำตอบสำหรับสวรรค์ | น้าจิต |
| 2563 | Why R U The Series เพราะรักใช่เปล่า | ไข่มุก |
ผลงาน > ซิทคอม

| ปี | เรื่อง | บทบาท |
| --- | --- | --- |
| 2557 | Cup Cake รักล้นครีม  | เจี๊ยบ (รับเชิญ) |
| 2558 | ระเบิดเถิดเทิงสิงโตทอง  | (รับเชิญตอน ผู้กำกับหนังแนว) |
แหล่งข้อมูลอื่น

รตวรรณ ออมไธสง ที่อินสตาแกรม
จณิสตา จินันทุยา

นักฟุตบอลหญิงชาวไทย
| ข้อมูลส่วนตัว |
| --- | --- | --- | --- |
วันเกิด:  9 กันยายน พ.ศ. 2546 (21 ปี)
สถานที่เกิด:  กรุงเทพมหานคร ประเทศไทย
ส่วนสูง:  1.68 ม.
ตำแหน่ง:  กองกลาง/กองหน้า
ข้อมูลสโมสร
สโมสรปัจจุบัน:  มายนาวี เซ็นได
หมายเลข:  23
สโมสรอาชีพ*
| ปี |  ทีม |  ลงเล่น |  (ประตู) |
| พ.ศ. 2559–2565 |  สโมสรฟุตบอลหญิงจังหวัดชลบุรี |   |   |
| พ.ศ. 2565–2566 |  อาแอ็สฌี ซัวโย |  7 |  (0) |
| พ.ศ. 2566– |  มายนาวี เซ็นได |   |   |
ทีมชาติ
| พ.ศ. 2566– |  ไทย |  7 |  (3) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
จณิสตา จินันทุยา (9 กันยายน พ.ศ. 2546 – ) เป็นนักฟุตบอลระดับอาชีพชาวไทย ผู้ทำหน้าที่ในตำแหน่งกองกลางตัวรุกและกองหน้า ให้แก่สโมสรฟุตบอลมายนาวี เซ็นได ในศึกวีเมนเอมพาวเวอร์เมนต์ลีก
เกียรติยศ

จณิสตาเป็นนักฟุตบอลหญิงชาวเอเชียตะวันออกเฉียงใต้คนแรกที่ได้แข่งในลีก "บิ๊กไฟฟ์" ของยุโรป
ผลงานระดับนานาชาติ

เมื่อวันที่ 25 กันยายน พ.ศ. 2564 เธอเปิดตัวให้แก่ทีมชาติไทยเมื่อครั้งพบกับทีมชาติปาเลสไตน์ในฟุตบอลหญิงเอเชียนคัพ 2022 รอบคัดเลือก ซึ่งเธอได้ทำประตูให้แก่ทีมของเธอด้วยผลชนะ 7 ประตูต่อ 0 เพื่อคว้าตั๋วเข้าร่วมฟุตบอลหญิงเอเชียนคัพ 2022 ที่ประเทศอินเดีย
ประตูระดับนานาชาติ

| ลำดับ | วันที่ | สถานที่ | ฝ่ายตรงข้าม | คะแนน | ผล | การแข่ง |
| --- | --- | --- | --- | --- | --- | --- |
| 1. | 25 กันยายน พ.ศ. 2564 | สนามกีฬานานาชาติฟัยศ็อล อัลฮุซัยนี อัรรอม ปาเลสไตน์ |  ปาเลสไตน์ | 1–0 | 7–0 | ฟุตบอลหญิงเอเชียนคัพ 2022 รอบคัดเลือก |
| 2. | 25 กันยายน พ.ศ. 2564 | สนามกีฬานานาชาติฟัยศ็อล อัลฮุซัยนี อัรรอม ปาเลสไตน์ |  ปาเลสไตน์ | 7–0 | 7–0 | ฟุตบอลหญิงเอเชียนคัพ 2022 รอบคัดเลือก |
| 3. | 21 กุมภาพันธ์ พ.ศ. 2566 | สนามกีฬาไวกาโต ฮามิลตัน ประเทศนิวซีแลนด์ |  เซเนกัล | 1–0 | 1–1 | กระชับมิตร |
วิสาร เตชะธีราวัฒน์

| วิสาร เตชะธีราวัฒน์ม> ป.ช., ม.ว.ม. |
| --- | --- |

รัฐมนตรีช่วยว่าการกระทรวงมหาดไทย
ดำรงตำแหน่ง 30 มิถุนายน พ.ศ. 2556 – 22 พฤษภาคม พ.ศ. 2557
นายกรัฐมนตรี: ยิ่งลักษณ์ ชินวัตร
ก่อนหน้า: พลตำรวจโท ชัจจ์ กุลดิลก
ถัดไป: สุธี มากบุญ
 
ข้อมูลส่วนบุคคล
เกิด: 14 กรกฎาคม พ.ศ. 2499 (68 ปี) อำเภอเวียงป่าเป้า จังหวัดเชียงราย ประเทศไทย
พรรคการเมือง: เอกภาพ (2529–2535) สามัคคีธรรม (2535) ชาติพัฒนา (2535–2538) นำไทย (2538–2539) ประชาธิปัตย์ (2539–2543) ไทยรักไทย (2543–2550) เพื่อไทย (2555–ปัจจุบัน)
คู่สมรส: สมสะอาด เตชะธีราวัฒน์

วิสาร เตชะธีราวัฒน์ (เกิด 14 กรกฎาคม พ.ศ. 2499) เป็นนักการเมืองชาวไทย ตําแหน่งผู้ช่วยรัฐมนตรีประจำกระทรวงคมนาคม (สุริยะ จึงรุ่งเรืองกิจ) อดีตรัฐมนตรีช่วยว่าการกระทรวงมหาดไทย สมาชิกสภาผู้แทนราษฎรจังหวัดเชียงราย 9 สมัย
ประวัติ

วิสาร เตชะธีราวัฒน์ เกิดเมื่อวันที่ 14 กรกฎาคม พ.ศ. 2499 ที่อำเภอเวียงป่าเป้า จังหวัดเชียงราย เป็นบุตรของนายวันชัย กับนางสมรวย เตชะธีราวัฒน์ สำเร็จการศึกษาระดับปริญญาตรี นิติศาสตรบัณฑิต จากคณะนิติศาสตร์ มหาวิทยาลัยรามคำแหง และปริญญาด้านบริหารรัฐกิจ จากคณะรัฐศาสตร์ มหาวิทยาลัยธรรมศาสตร์ นายวิสาร สมรสกับ นางสมสะอาด เตชะธีราวัฒน์ มีบุตรสาวคนเดียวคือ วิสาระดี เตชะธีราวัฒน์ อดีตสมาชิกสภาผู้แทนราษฎรจังหวัดเชียงราย 2 สมัย
การทำงาน

วิสาร เตชะธีราวัฒน์ ได้รับเลือกตั้งเป็นสมาชิกสภาผู้แทนราษฎรจังหวัดเชียงรายครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 สังกัดพรรครวมไทย ต่อมาย้ายมาสังกัดพรรคเอกภาพ พรรคสามัคคีธรรม และพรรคชาติพัฒนา
ต่อมาในปี พ.ศ. 2538 สังกัดพรรคนำไทย และได้รับเลือกเป็นกรรมการบริหารพรรค จากนั้นในปี พ.ศ. 2539 ย้ายมาสังกัดพรรคประชาธิปัตย์ และในปี พ.ศ. 2544 สังกัดพรรคไทยรักไทย จนกระทั่งถูกตัดสิทธิ์ทางการเมืองพร้อมกับกรรมการบริหารพรรค 111 คน จากคดียุบพรรคการเมือง พ.ศ. 2549
ในเดือนมิถุนายน พ.ศ. 2556 เขาได้รับแต่งตั้งเป็นรัฐมนตรีช่วยว่าการกระทรวงมหาดไทย ในรัฐบาลนางสาวยิ่งลักษณ์ ชินวัตร และในฐานะผู้บังคับบัญชา กองอาสารักษาดินแดน จึงได้รับแต่งตั้งยศ นายกองเอก
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้รับเลือกตั้งเป็นสมัยที่ 9 ในสังกัดพรรคเพื่อไทย และในการประชุมร่วมกันของรัฐสภา เมื่อวันที่ 27 ตุลาคม พ.ศ. 2563 เขาได้กรีดแขนตนเองในสภาผู้แทนราษฎรเพื่อประท้วงพลเอก ประยุทธ์  จันทร์โอชา นายกรัฐมนตรี
การทำงาน > สมาชิกสภาผู้แทนราษฎร

การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดเชียงราย สังกัดพรรครวมไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดเชียงราย สังกัดพรรคเอกภาพ
การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดเชียงราย สังกัดพรรคสามัคคีธรรม
การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 จังหวัดเชียงราย สังกัดพรรคชาติพัฒนา
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดเชียงราย สังกัดพรรคนำไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดเชียงราย สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดเชียงราย สังกัดพรรคไทยรักไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดเชียงราย สังกัดพรรคไทยรักไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดเชียงราย สังกัดพรรคเพื่อไทย
เครื่องราชอิสริยาภรณ์

พ.ศ. 2545 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2542 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
ภากร ธนศรีวนิชชัย

| ภากร ธนศรีวนิชชัย |
| --- | --- |
เกิด: 8 ตุลาคม พ.ศ. 2535 (32 ปี) ภากร ธนศรีวนิชชัย
คู่สมรส: ศุภศิษฏ์ จงชีวีวัฒน์
อาชีพ: นักแสดง, พิธีกร, สถาปนิก
ผลงานเด่น: เหนือ จากละคร หลวงตามหาชน (2555-2556)   หมออิศวร์ จากละคร ตะวันบ้านทุ่ง (2556)   อาทร จากละคร  ทางผ่านกามเทพ (2558)   ท่านชายภัทรยุทธ์ จากละคร เจ้าจอม (2559)   น็อค จากซีรีส์ Together With Me อกหักมารักกับผม (2560) หมอบรรณ จากละคร พฤติการณ์ที่ตาย
สังกัด: ทีวี ธันเดอร์ สถานีวิทยุโทรทัศน์ไทยทีวีสีช่อง 3 (2556 - ปัจจุบัน)
ภากร ธนศรีวนิชชัย ชื่อเล่น ตุลย์ เกิดวันที่ 8 ตุลาคม พ.ศ. 2535 เป็นนักแสดง และนายแบบชาวไทย
ประวัติ

ภากร ธนศรีวนิชชัย มีชื่อเล่นว่า ตุลย์ เกิดเมื่อวันที่ 8 ตุลาคม พ.ศ. 2535 กรุงเทพมหานคร เป็นบุตรชายของคุณสมเกียรติ ธนศรีวนิชชัย ทายาทของกลุ่มบริษัท ไทยวัฒน์วิศวการทาง ผู้ให้บริการด้านวิศวกรรมโยธาขนาดใหญ่ และ ผู้ช่วยศาสตราจารย์ ทันตแพทย์หญิงเจนจิรา ถิระวัฒน์ ทายาทรุ่นที่สองของสนามกอล์ฟเมืองแก้ว และสนามกอล์ฟเชียงใหม่ไฮแลนด์ กอล์ฟ แอนด์ สปารีสอร์ท มีพี่น้องทั้งหมด 2 คน ภากรเป็นบุตรคนที่ 2 เป็นนักแสดง นายแบบ ที่มีความสามารถพิเศษในการเล่นดนตรี เช่น ระนาด ขิม เปียโน แซกโซโฟน การร้องเพลง และยังมีความสามารถด้านกีฬา เช่น กอล์ฟ ว่ายน้ำ เทนนิส กรีฑา เคยเป็นตัวแทนโรงเรียนสาธิตจุฬาฯในกีฬาสาธิตสามัคคี
เมื่อครั้งเป็นนิสิตคณะสถาปัตยกรรมศาสตร์ จุฬาลงกรณ์มหาวิทยาลัย ชั้นปีที่สอง ภากรได้รับเลือกให้เป็น จุฬาฯคทากร รุ่นที่ 5 ประจำงานฟุตบอลประเพณีจุฬาฯ–ธรรมศาสตร์ ครั้งที่ 68 รุ่นเดียวกัน เต ตะวัน และภัทร ฉัตรบริรักษ์ โดยนั่นเป็นจุดเริ่มต้นให้ภากรได้เริ่มต้นทำงานในวงการบันเทิง เริ่มจากการเดินแบบใน Elle Fashion Week จนได้เริ่มเล่นละครโทรทัศน์ทางไทยทีวีสีช่อง 3และเซ็นสัญญาเป็นนักแสดงในสังกัดของบริษัท ทีวี ธันเดอร์
เมื่อวันที่ 28 มกราคม พ.ศ. 2561ขณะอายุได้ 25 ปี ภากรได้เข้ารับการอุปสมบทเพื่อบวชเป็นพระภิกษุสงฆ์ ณ วัดราชบพิธสถิตมหาสีมารามราชวรวิหาร คณะกลาง โดยมีสมเด็จพระอริยวงศาคตญาณ สมเด็จพระสังฆราช (อัมพร อมฺพโร) ทรงเป็นพระอุปัชฌาย์ โดยได้รับฉายาทางธรรมว่า ปภากโรภิกขุ จากนั้นภากรได้ขึ้นไปศึกษาธรรมต่อที่ วัดป่านาบุญ อำเภอแม่แตง จังหวัดเชียงใหม่ ซึ่งเป็นวัดเน้นการปฏิบัติในสายธรรมยุติ โดยขณะอุปสมบท "พระตุลย์" ได้ตั้งใจศึกษาและปฏิบัติธรรมเป็นเวลารวมทั้งหมด 25 วัน
ประวัติการศึกษา

ระดับประถมศึกษา : โรงเรียนสาธิตจุฬาลงกรณ์มหาวิทยาลัย และ The Hutchins School ,Hobart ,Tasmania, Australia
ระดับมัธยมศึกษาตอนต้น : โรงเรียนสาธิตจุฬาลงกรณ์มหาวิทยาลัย ฝ่ายมัธยม
ระดับมัธยมศึกษาตอนปลาย : โรงเรียนเตรียมอุดมศึกษา แผนการเรียนวิทยาศาสตร์-คณิตศาสตร์ประยุกต์
ระดับปริญญาตรี : คณะสถาปัตยกรรมศาสตร์ จุฬาลงกรณ์มหาวิทยาลัย (สถาปัตยกรรมศาสตร์บัณฑิต เกียรตินิยมอันดับ 2)
ระดับปริญญาโท : Columbia University หนึ่งในกลุ่มมหาวิทยาลัยไอวีลีก（Master of Science in Real Estate Development, Graduate School of Architecture, Planning and Preservation)
ผลงาน > ละครโทรทัศน์

| พ> ศ. | เรื่อง | บทบาท | ออกอากาศ |
| --- | --- | --- | --- |
| 2556 | ตะวันบ้านทุ่ง | หมออิศวร์ | ช่อง 3 |
| 2556 | หลวงตามหาชน | เหนือ | ช่อง 3 |
| 2558 | ทางผ่านกามเทพ | อาทร | ช่อง 3 |
| 2559 | เจ้าจอม | หม่อมเจ้าภัทรยุทธ์ | ช่อง 3 เอสดี |
| 2561 | สะใภ้กาฝาก | คชา รักษ์ประดิษฐ์ (ชา) | ช่อง 3 |
| 2563 | สิงหะ นาคะ | พ.ต.ต.พิทักษ์ สันติดำรง (ผู้กองพิทักษ์) | ช่อง 3 |
ผลงาน > ซีรีส์

| ปี | เรื่อง | ตอน | บทบาท | ออกอากาศ |
| --- | --- | --- | --- | --- |
| 2559 | เดอะดรีมเมอร์ คอนโด/บาริสต้า/สถาปนิก |  | เท็ด |  |
| 2559 | รักร้อนออนไลน์ เดอะซีรีส์  | ตอน Bad Romance ตกหลุมหัวใจยัยปีศาจ | กัณตภัทร กรรณกวีกุล (น็อค) |  |
| 2560 | Together With Me อกหักมารักกับผม |  | กัณตภัทร กรรณกวีกุล (น็อค) |  |
| 2561 | Together With Me : The Next Chapter |  | กัณตภัทร กรรณกวีกุล (น็อค) |  |
| 2562 | Beauty War The Series สงครามโลกสวย |  | ทิม |  |
| 2563 | Manner of Death พฤติการณ์ที่ตาย |  | นายแพทย์บรรณกิจ ทรงศักดินา |  |
| 2565 | เสน่หาสตอรี่ Season 4 | ตอน เสน่หากับชีวิต |  |  |
| 2565 | ทริอาช The Series |  | นายแพทย์บรรณกิจ ทรงศักดินา | รับเชิญ |
ผลงาน > Fan Meeting

Together with me in Chengdu, China. December 3rd, 2017
Together with us in Kuala Lumpur, Malaysia. March 10th, 2018
Altogether in Manila, Philippines. April 6th-7th, 2018
MaxTul in Taipei, Taiwan. December 16th, 2018
TulMegane by Owndays in Tokyo, Japan. March 2nd, 2019
The Boys Bromance One Day Special in กรุงเทพฯ, ประเทศไทย. March 10th, 2019
MT not Bad Romance in กรุงเทพฯ, ประเทศไทย. April 7th, 2019
MaxTulinTokyo in Tokyo, Japan. September 2nd, 2019
ผลงาน > ผลงานเพลง

เพลง ความรักที่ไม่ตั้งใจ ประกอบซีรีส์ Together With Me อกหักมารักกับผม
เพลง คนที่เสียใจคงไม่ใช่เธอ ประกอบซีรีส์ รักร้อนออนไลน์ เดอะซีรีส์ ตอน Bad Romance ตกหลุมหัวใจยัยปีศาจ
เพลง 病毒 ประกอบภาพยนตร์ A Moment of Happiness 新年泰疯狂
ผลงาน > พรีเซ็นเตอร์

แว่นตา Owndays from Japan
Samsung Galaxy Note
ผลงาน > โฆษณา

เมืองไทย smile club
Major Cineplex
Zalora
ผงซักฟอก Attack
TRUEMOVE-H
ISUZU
ผลงาน > พิธีกร

รายการ At Night Variety  ออกอากาศทาง ททบ.5
รายการ Athit Uthai The Journey (ไทยทีวีสีช่อง 3 ร่วมกับ TV Asahi ประเทศญี่ปุ่น)
รายการ Athit Uthai The Journey ซีซั่น 2 ร่วมกับ พัชรศรี เบญจมาศ (ไทยทีวีสีช่อง 3 ร่วมกับ TV Asahi ประเทศญี่ปุ่น)
รายการป้ายไหนไปมันส์ ร่วมกับ แจ็ค แฟนฉัน (ไทยทีวีสีช่อง 3 ร่วมกับ TV Asahi ประเทศญี่ปุ่น)
รายการขับ ชิม เที่ยว
ผลงาน > ถ่ายปกนิตยสาร

Wallpaper Thai Edition, May 2017
Attitude Magazine, September 2017
KAZZ Magazine, October 2017
HAMBURGER Magazine, September 2018
KAZZ Magazine, November 2018
Lips Garcon, October 2020
ผลงาน > ผลงานอื่น ๆ

รายการวิทยุ GET 102.55
เดินแบบใน Elle Fashion Week และ Bangkok International Fashion Week (BIFW)
รางวัลที่เคยได้รับ

Distinction, การสอบเคมี National Australian Chemistry Quiz 2550
โล่คะแนนสูงสุดโรงเรียนเตรียมอุดมศึกษา รายวิชาสังคีตศิลป์ (สอบได้ร้อยละ 98) ปีการศึกษา 2551
Best 100 project "Performative Assemble in Vernacular Tectonic" วิชา Advanced Architectural Design คณะสถาปัตยกรรมศาสตร์ จุฬาฯ ในนิตยสาร art4d ฉบับเดือนมีนาคม 2557
ได้รับเลือกแสดงผลงานวิทยานิพนธ์ "ท่าอากาศยานนานาชาติอุดรธานี" ในงานนิทรรศการ S M L Thesis
โล่เรียนดี ประจำปีการศึกษา 2558 สหกรณ์ออมทรัพย์จุฬาลงกรณ์มหาวิทยาลัย
โล่ศิลปิน/นักแสดงปลอดบุหรี่ จากมูลนิธิรณรงค์เพื่อการไม่สูบบุหรี่
ค่าความรู้

ค่าความรู้ (อังกฤษ: The Cost of Knowledge) เป็นการประท้วงโดยนักวิชาการต่อหลักปฏิบัติทางธุรกิจของสำนักพิมพ์วารสารวิชาการชื่อว่าแอ็ลเซอเฟียร์ ด้วยหลายเหตุผล โดยหลักแล้วเน้นไปที่การเรียกร้องให้วารสารปรับลดราคาลง รวมไปถึงรณรงค์ให้เพิ่มการเข้าถึงแบบข้อมูลเปิด งานหลักของโปรเจกต์นี้คือการขอให้นักวิจัยเซ็นคำแถลงว่าจะไม่สนับสนุนวารสารจากแอ็ลเซอเฟียร์ ไม่ว่าจะเป็นการตีพิมพ์ ทำการตรวจสอบแบบเสรี หรือให้บริการทางบรรณาธิการแก่วารสารเหล่านี้
ประวัติ

ก่อนการเกิดของอินเทอร์เน็ต การกระจายบทความซึ่งรายงานผลของงานวิจัยนั้นมีความลำบาก ในอดีต สำนักพิมพ์ให้การบริการหลายอย่าง เช่น การพิสูจน์อักษร การเรียงพิมพ์ การปรับปรุงต้นฉบับ การพิมพ์ และการแจกจ่ายทั่วโลก ในยุคปัจจุบัน ผู้วิจัยทุกคนถูกคาดหวังให้ส่งสำเนาดิจิทัลของผลงานที่ผ่านการดำเนินการโดยสมบูรณ์แล้วแก่สำนักพิมพ์ เรียกได้ว่านักวิชาการสมัยนี้ถูกคาดหวังให้ทำงานที่เคยเป็นงานและค่าใช้จ่ายของสำนักพิมพ์ โดยไม่มีค่าตอบแทน สำหรับการแผยแพร่แบบดิจิทัลนั้น การพิมพ์นั้นไม่จำเป็น การทำสำเนานั้นไม่เสียค่าใช้จ่าย และสามารถแจกจ่ายทั่วโลกออนไลน์ได้ทันที เทคโนโลยีอินเทอร์เน็ตที่มาพร้อมกับต้นทุนต่อหัวที่ลดลงอย่างชัดเจน ทำให้สำนักพิมพ์วิทยาศาสตร์หลักทั้ง 4 สำนักพิมพ์อย่าง แอ็ลเซอเฟียร์ สปริงเกอร์ วิลลีย์ และอินฟอร์มา มีโอกาสลดต้นทุนและสร้างกำไรสนธิอย่างต่อเนื่อง
ประวัติ > การเปลี่ยนแปลงจากสถานะเดิม

ในวันที่ 21 มกราคม 2555 นักคณิตศาสตร์ ทิโมธี โกเวอส์ เรียกร้องให้คว่ำบาตรแอ็ลเซอเฟียร์ โดยการเผยแพร่ข้อความบนบล็อกส่วนตัวของเขา ข้อความนี้ได้รับความสนใจมากพอที่จะดึงดูดให้สื่อเรียกว่าเป็นการริเริ่มของขบวนการ สามเหตุผลที่ทำให้เค้าขอร้องให้มีการคว่ำบาตรได้แก่ ราคาสมาชิกที่สูงของแต่ละวารสาร การรวมชุดวารสารที่มีมูลค่าและความสำคัญต่างกัน และการที่แอ็ลเซอเฟียร์สนับสนุนร่างรัฐบัญญัติหยุดยั้งการละเมิดลิขสิทธิ์ออนไลน์ (SOPA) ร่างรัฐบัญญัติคุ้มครองไอพี รวมไปถึงร่างรัฐบัญญัติงานวิจัย
แอ็ลเซอเฟียร์ได้โต้เถียงกับคำกล่าวอ้าง และบอกว่าราคาของพวกเขานั้นต่ำกว่าราคาเฉลี่ยในอุตสาหกรรมด้วยซ้ำไป และยังบอกอีกว่าการรวมชุดวารสารนั้นเป็นเพียงหนึ่งในตัวเลือกในการสั่งซื้อวารสารของแอ็ลเซอเฟียร์เท่านั้น บริษัทยังอ้างว่ากำไรของบริษัทนั้นเป็น "ผลลัพธ์จากการบริหารอย่างมีประสิทธิภาพ" ผู้วิจารณ์ของแอ็ลเซอเฟียร์อ้างว่าในปี ในปี 2553 นั้น 36% ของรายได้ทั้งหมดของแอ็ลเซอเฟียร์ซึ่งมีมูลค่าราว 3.2 พันล้านดอลลาร์สหรัฐนั้นคือกำไร ขณะที่แอ็ลเซอเฟียร์อ้างว่ามี อัตรากำไรจากการดำเนินงานจำนวน 25.7% ในปี 2553
ประวัติ > ผลกระทบและการยอมรับ

ในเดือนกุมภาพันธ์ ปี 2555 นักวิเคราะห์ของแบงค์  Exane Paribas ได้รายงานผลกระทบทางการเงินของแอ็ลเซอเฟียร์ด้วยราคาหุ้นที่ตกลงหลังจากการคว่ำบาตร เดนนิส สโนเวอร์ วิจารณ์ระบบผูกขาดของสำนักพิมพ์วิทยาศาสตร์ ทว่าในขณะเดียวกันได้บอกว่าเขาไม่สนับสนุนการคว่ำบาตรแม้ว่าเขาดำรงตำแหน่งบรรณาธิการบริหารของวารสารที่เข้าถึงได้แบบเสรีในด้านเศรษฐศาสตร์ก็ตาม เขาคิดว่าควรส่งเสริมการแข่งขันระหว่างวารสารแทนที่จะทำการคว่ำบาตร
เว็บไซต์

เว็บไซต์ "เดอะคอสต์ออฟนอลิจ" ถูกสร้างขึ้น และเชิญชวนนักวิจัยและนักวิชาการให้ลงนามประกาศความตั้งใจที่จะไม่ส่งงานพิมพ์ให้กับวารสารของแอ็ลเซอเฟียร์ ไม่ช่วยตัดสินบทความสำหรับวารสารของแอ็ลเซอเฟียร์ และไม่เข้าร่วมกองบรรณาธิการ ในวันที่ 1 กุมภาพันธ์ 2555 ประกาศได้มีผู้เข้าร่วมถึง 1,000 คน จากนั้นในภายในเดือนพฤศจิกายน พ.ศ. 2560 นักวิจัยกว่า 16,000 คนได้เซ็นชื่อลงนามในประกาศนี้ ผู้ลงนามในสัญญาหลายๆคนมาจากสาขาเกี่ยวกับคณิตศาสตร์ 	วิทยาการคอมพิวเตอร์ และชีววิทยา ใน พ.ศ. 2557 แอ็ลเซอเฟียร์ได้รับบทความจากผู้เขียน 1.8 ล้านคน
ปฏิกิริยาจากแอ็ลเซอเฟียร์

ในวันที่ 27 กุมภาพันธ์ ปี 2555 แอ็ลเซอเฟียร์ได้ประกาศข้อความบนเว็บไซต์ว่าได้เพิกถอนการสนับสนุนต่อร่างรัฐบัญญัติงานวิจัยเป็นที่เรียบร้อย แม้ว่าขบวนการค่าความรู้ไม่ได้ถูกเอ่ยถึง ข้อความชี้ถึงความหวังที่ขบวนการจะ "ช่วยลดบรรยากาศที่คุกรุ่น และสร้างบรรยากาศที่ก่อให้เกิดผลมากขึ้น" สำหรับการสนทนากับนายทุนงานวิจัย
ขณะที่ผู้ร่วมลงชื่อได้ทำการฉลองกับการที่แอ็ลเซอเฟียร์ได้เพิกถอนการสนับสนุนต่อร่างรัฐบัญญัติงานวิจัย แอ็ลเซอเฟียร์ได้ปฏิเสธและอ้างว่าการกระทำนั้นไม่ได้ส่งผลมาจากการคว่ำบาตร แต่กลับบอกว่าพวกเขาเพิกถอนเนื่องมากจากคำขอของนักวิจัยที่ไม่ได้ร่วมลงชื่อคว่ำบาตร
ในวันเดียวกันแอ็ลเซอเฟียร์ได้ส่งจดหมายเปิดผนึกให้สมาคมคณิตศาสตร์เพื่อแจ้งเกี่ยวกับเป้าหมายที่จะลดราคาของบทความให้อยู่ที่บทความละ 11 ดอลลาร์สหรัฐ หรือน้อยกว่านั้น หลายชั่วมองต่อมาผู้แทน ดาร์เรลล์ อิสสา และคาร์โรไลน์ มาโลนีย์ ซึ่งเป็นผู้สนับสนุนร่างรัฐบัญญัติได้เผยแพร่ข้อความว่าพวกเขาจะไม่กระตุ้นการออกกฎหมายจากร่างรัฐบัญญัตินี้อีกต่อไป การคว่ำบาตรยังถูกดำเนินการอยู่ในปัจจุบัน  ก่อนหน้านั้น ไมก์ เทย์เลอร์จากมหาวิทยาลัยบริสตอลได้กล่าวหาว่าแรงบันดาลใจของอิสสาและมาโลนีย์อาจถูกขับเคลื่อนโดยเงินบริจาคก้อนใหญ่จากแอ็ลเซอเฟียร์ในปี 2554
แหล่งข้อมูลอื่น

เว็บไซต์ทางการ
Gowers, Timothy (21 January 2012). "Elsevier – my part in its downfall". Gowers's Weblog. WordPress.com. — The blog post associated with the start of the campaign
Elsevier's open letter response
collection of media coverage of The Cost of Knowledge
มิสเตอร์โกลบอล

สำหรับการประกวดครั้งล่าสุด ดูที่ มิสเตอร์โกลบอล 2024
| --- | --- |

ก่อตั้ง: 2014; 11 ปีที่แล้ว (2014)
ประเภท: การประกวดความงามชาย
สํานักงานใหญ่: กรุงเทพมหานคร
ที่ตั้ง:  ไทย
ภาษาทางการ : อังกฤษ,ไทย
บุคลากรหลัก: ปิยาภรณ์ แสนโกศิก
องค์กรปกครอง: บริษัท ทีพีเอ็น โกลบอล จำกัด
เว็บไซต์: เว็บไซต์หลักอย่างเป็นทางการ
มิสเตอร์โกลบอล (อังกฤษ: Mister Global) เป็นการประกวดความงามชายก่อตั้งขึ้นในปี ค.ศ. 2014 ในครั้งแรกมี 16 ประเทศที่ส่งตัวแทนเข้าร่วมการประกวด ผู้ที่ได้ตำแหน่งมิสเตอร์โกลบอลคนแรกได้แก่ เมียะ ตูยะ ลวีน จากพม่า ในครั้งที่ 3 การประกวดมิสเตอร์โกลบอลได้รับการจัดอันดับให้เป็นการประกวดระดับแกรนด์สแลม ร่วมกับ แมนฮันต์อินเตอร์เนชันแนล มิสเตอร์เวิลด์ มิสเตอร์อินเตอร์เนชันแนล และมิสเตอร์ซูปราเนชันแนล
ในเดือนมกราคม ค.ศ. 2024 บริษัท ทีพีเอ็น โกลบอล จำกัด ได้ถือครองลิขสิทธิ์การประกวดมิสเตอร์โกลบอลตั้งแต่ปี 2024 เป็นต้นไป ซึ่งทีพีเอ็นเป็นบริษัทที่จัดการประกวดมิสยูนิเวิร์สไทยแลนด์และนางสาวไทยด้วย
ผู้ดำรงตำแหน่งมิสเตอร์โกลบอลคนปัจจุบัน คือ ดาเมียร์ โคริลลา จาก ประเทศฟิลิปปินส์
ผู้ชนะการประกวด

บทความหลัก: รายชื่อผู้ครองตำแหน่งมิสเตอร์โกลบอล
| ปี | มิสเตอร์โกลบอล | รองชนะเลิศ> อันดับที่ 1 | รองชนะเลิศ> อันดับที่ 2 | รองชนะเลิศ> อันดับที่ 3 | รองชนะเลิศ> อันดับที่ 4 | สถานที่จัดประกวด | ผู้เข้าประกวด |
| --- | --- | --- | --- | --- | --- | --- | --- |
| 2014 | เมียะ ตูยะ ลวีน  เมียนมา | ไมเคิล เซาท์  แคนาดา | อี จุน-โฮ  เกาหลี | เหงียน หืว วี  เวียดนาม | วิลเฟรด ปลาเซนเซีย  ฟิลิปปินส์ |  นครราชสีมา, ไทย | 16 |
| 2015 | เหงียน วัน เซิน  เวียดนาม | ยูเบร์ ฟิเมเนซ  เวเนซุเอลา | อภิวัชญ์ คุณาดิเรก  ไทย | จีโอกู เบร์นาร์เดส  บราซิล | ไบรอัน เวเบอร์  ฝรั่งเศส |  กรุงเทพมหานคร, ไทย | 21 |
| 2016 | โตมาช มาร์ตินกา  เช็ก | ธวัชชัย ใจคาร  ไทย | เชมา มาลาเบีย  สเปน | ฌีบา ปีกนาชชี  บราซิล | โนล นัง  สิงคโปร์ |  เชียงใหม่, ไทย | 30 |
| 2017 | เปดรู ฌีกา  บราซิล | แคร์ริ ฮาแฟงา  แอฟริกาใต้ | คริสโตเฟอร์ บราเมล  อังกฤษ | ฟาเบียน เบรา  ชิลี | ถ่วน เหงียน  เวียดนาม |  เชียงใหม่, ไทย | 28 |
| 2018 | ดาริโอ ดูเก  สหรัฐ | Ahmed Lasheen  อียิปต์ | Jakub Kucner  โปแลนด์ | Dwayne Geldenhuis  แอฟริกาใต้ | สถาพร มูลลิสาร  ไทย |  กรุงเทพมหานคร, ไทย | 38 |
| 2019 | คิม จง-อู  เกาหลี | Houssem Saïdi  ประเทศตูนิเซีย | José Luis Rodrigo Navarro  สเปน | Kenan Murseli   สวิตเซอร์แลนด์ | Braulio Encarnación  สาธารณรัฐโดมินิกัน |  กรุงเทพมหานคร, ไทย | 38 |
2020: งดจัดการประกวด เนื่องจากสถานการณ์ไวรัสโควิด-19
| 2021 | มิเกล อังเฆล ลูคัส การ์รัสโก(สละ)  สเปน | ดัญ เจียว ลิญ(แทน)  เวียดนาม | Shin Dong-Woo  เกาหลี | Juan Calos Da Silva  เวเนซุเอลา | Gabriel Ortiz  เม็กซิโก |  มหาสารคาม, ไทย | 33 |
| 2022 | ฆวน การ์โลส อาริโอซา  คิวบา | Oscar Guerrero  โคลอมเบีย | William Gama  บราซิล | ไม่มีผู้ได้รับรางวัล | ไม่มีผู้ได้รับรางวัล |  เชียงใหม่, ไทย | 39 |
| 2023 | เจสัน ดีแลน เบรตเฟลีน  อินเดีย | Oliver Cheung  ฮ่องกง | Álvaro Flores Carvajal  ชิลี | Kevin Davalos Wei Tai  ไต้หวัน | Lê Hữu Đạt  เวียดนาม |  มหาสารคาม, ไทย | 36 |
| 2024 | ดาเมียร์ โคริลลา  ฟิลิปปินส์ | มานูเอล โรโม  สเปน | โปรด อ็อกบุโอคิริ  ไนจีเรีย | แพทริค โพธิ์งาม ฟอร์สเนอร์  ไทย | ลุยซ์ เฮนริเก้ มาสกาเรนญาส  บราซิล |  นนทบุรี, ไทย | 31 |
ผู้ชนะการประกวด > เรียงลำดับสัญชาติของผู้ชนะเลิศ

| ประเทศ/ดินแดน | จำนวน | ปีที่ชนะ |
| --- | --- | --- |
|  เวียดนาม | 2 | 2015, 2021 |
|  ฟิลิปปินส์ | 1 | 2024 |
|  อินเดีย | 1 | 2023 |
|  คิวบา | 1 | 2022 |
|  สเปน | 1 | 2021 |
|  เกาหลี | 1 | 2019 |
|  สหรัฐ | 1 | 2018 |
|  บราซิล | 1 | 2017 |
|  เช็กเกีย | 1 | 2016 |
|  พม่า | 1 | 2014 |
1 2  ถูกปลดออกจากตำแหน่ง
1 2  ได้รับการแต่งตั้งให้ดำรงตำแหน่งแทน
ผู้ชนะการประกวด > รางวัลพิเศษ

บทความหลัก: รางวัลพิเศษบนเวทีมิสเตอร์โกลบอล